Баруун Австрали

Баруун Австрали нь Австрали тивийн баруун хэсэг буюу гуравны нэгийг тэр чигт нь багтаасан Австралийн нэгэн муж улс юм. Тус муж улс нутаг дэвсгэрээрээ Австралидаа хамгийн том, дэлхийд хоёрт орох засаг захиргааны нэгж ажээ. Баруун Австралид 2.1 сая оршин суугч (улсын нийт хүн амын 10%) байдгийн 85% нь муж улсын баруун өмнөд буланд нутагладаг. Тус муж улсын хүн амыг мужийн нийслэл Перт хавийн элсэн манханд байдаг шавьжны нэрээр элс тэмтчигчид гэж хочилдог. Газарзүй Баруун Австрали зүүн талаараа Өмнөд Австрали, Хойд Нутаг Дэвсгэртэй хил залгадаг бөгөөд баруун болон хойд талаараа Энэтхэгийн Далайгаар хүрээлэгдсэн. Тус тивээс өмнө зүгт орших усыг Олон улсын ус зүйн байгууллагаас албан ёсоор тодорхойлсны дагуу Энэтхэгийн Далайд багтаадаг боловч Австралид албан ёсоор Өмнөд Далай гэдэг. Тус муж улсын зүүн хилийн нийт урт нь 1,862 км, бөгөөд эргийн шугамын нийт урт нь 12,889 км. Баруун Австралийн нийт хуурай газрын нутаг дэвсгэр 2.5 сая км2. Лавлах материал Цахим холбоос Баруун Австралийн засгийн газрын вэбсайт